# 

**KOMISIONERI PËR MBROJTJEN NGA DISKRIMINIMI**

**THIRRJE PER EKSPERT TË JASHTËM**

**Termat e References**

**Ekspert Social – Ngacmimi Seksual në vendin e punës**

**Ligji dhe politikat në administratën publike**

**Emri Projektit – VIOLET - Towards workplaces without sexual harassment and**

**Violence**

**Reference Nr. 101195098 — VIOLET — CERV-2024-DAPHNE**  
**Project Location:** Albania, North Macedonia, Slovakia, Portugal, and Lithuania.  
**Kohëzgjatja:** 36 muaj

Komisioneri për Mbrojtjen nga Diskriminimi është duke zbatuar projektin me **Reference Nr. 101195098 — VIOLET — CERV-2024-DAPHNE, program i Bashkimit Europian.**

Në funksion të zbatimit të aktiviteteve dhe angazhimeve konkrete për realizimin e tij, hapet shpallja për ekspertizë të jastmë në shkencat Juridike dhe Sociale.

1. **Informacion i përgjithshëm:**

Ky projekt synon të forcojë mbrojtjen kundër ngacmimit seksual dhe dhunës në vendin e punës përmes analizës ligjore, zhvillimit të politikave, bashkëpunimit midis organeve të barazisë, inspektorateve të punës, sindikatave dhe angazhimit të palëve të interesuara etj.

Projekti VIOLET adreson ngacmimin seksual (SH) dhe dhunën në vendin e punës me anë të veprimeve shumënivelëshe duke filluar nga mbledhja e të dhënave, përmes programeve parandaluese të bazuara në prova deri në formimin e politikave në nivel kombëtar dhe evropian, të shoqëruara me fushata komunikimi. Qëllimi kryesor i projektit është të sigurojë një mjedis pune të sigurt dhe respektues pa SH për të gjithë.

Përmes aktiviteteve kërkimore, partnerët e projektit do të kontribuojnë në zhvillimin e njohurive dhe kuptimin real të përhapjes së ngacmimit seksual në sektorë të zgjedhur të punës përmes të dhënave krahasuese që zbulojnë fushëveprimin e problemit, format më të përhapura të SH, faktorët e rrezikut, pengesat për raportimin e rasteve direkt në vendet e punës ose tek autoritetet e tjera dhe në lidhje me ndjeshmërinë ndaj formave të ndryshme të diskriminimit me bazë gjinore, SH dhe dhunës së seksualizuar.

Aktivitetet kërkimore përfshijnë gjithashtu analiza të kuadrit ligjor dhe praktikës gjyqësore për të vlerësuar efektivitetin e mbrojtjes ligjore dhe masave juridike me qëllim identifikimin e potencialit për përmirësim. Një nga pyetjet përkatëse që do të adresojnë analizat ligjore është nëse përfshirja e formave të SH në kodet penale rezulton në mbrojtje më të mirë të viktimave në vendin e punës.

Perspektiva ligjore dhe sociale në kërkim mundëson zbatimin e qasjeve holistike duke përdorur analizat ligjore në zhvillimin e dizajnit të kërkimit dhe mjetit të kërkimit dhe, më pas, duke përdorur të dhënat e mbledhura për të mbështetur avokimin për forcimin e mbrojtjes ligjore dhe rritjen e ndërgjegjësimit. Falë rritjes së kuptimit ligjor dhe social, organet e qeverisjes vendore do të jenë në gjendje të zbatojnë strategji se si të rrisin numrin e ankesave dhe aksesin në shërbimet ligjore dhe kështu të ekzekutojnë mandatet e tyre në mënyrë më efektive.

1. **Shtyllat e Projektit:**

Projekti përbëhet nga katër shtylla:

Shtylla 1 GJITHËPËRFSHIRJE - ofron të dhëna të bazuara në sektor në lidhje me përhapjen e SH-së, analiza të boshllëqeve ligjore dhe praktikës gjyqësore, gjetjet e hulumtimit u transferohen profesionistëve ligjorë dhe palëve të interesuara në punësim;

Shtylla 2 - VEND PUNË I SIGURTË - bazuar në Shtyllën 1 zhvillon dhe zbaton programe parandaluese të bazuara në të dhëna dhe të individualizuara në vendet e punës, duke përfshirë kodet e brendshme të sjelljes, mekanizmat e ankesave, trajnimet dhe materialet burimore;

Shtylla 3 - INSTITUCIONE TË FORTA - duke u bazuar në hulumtime dhe përvojë nga vendet e punës, vazhdon të hartëzojë boshllëqet në kornizën ligjore dhe mangësitë në praktikën e organeve publike, krijon platformë për bashkëpunim midis palëve të interesuara dhe forcon mbrojtjen institucionale;

Shtylla 4 - NDËRGJEGJËSIMI PUBLIK - fuqizon individët për të identifikuar format e SH-së, të ndërhyjnë kur dëshmojnë ndonjë shkelje dhe të përdorin masat ligjore dhe joligjore të mbrojtjes në dispozicion nëse bëhen viktimë.

1. **Objektivat e shërbimit të kërkuar:**

* Forcimi i mbrojtjes ligjore nga ngacmimi seksual në vendin e punës.
* Rritja e kapaciteteve të organeve kombëtare të barazisë dhe institucioneve publike për të trajtuar ngacmimin seksual në vendin e punës.
* Rritja e njohurive rreth metodave të kërkimit të ngacmimit seksual dhe të dhënave të disponueshme mbi ngacmimin seksual.
* Kontribuimi në materialet burimore për zbatim të mëtejshëm dhe mbledhje të pavarur të të dhënave në fushën e ngacmimit seksual në vendin e punës.
* Rritja e kuptimit të përhapjes së ngacmimit seksual në vendin e punës, duke përfshirë faktorët e rrezikut, pengesat në raportimin dhe praktikat parandaluese në vendet e punës:
* Rritja e njohurive rreth aspekteve specifike të kornizave ligjore për të mbrojtur viktimat e formave të ngacmimit seksual, nga ngacmimi i motivuar nga gjinia deri te shtrëngimi seksual.
* Ofrimi i të dhënave të krahasueshme mbi përhapjen e ngacmimit seksual në vendin e punës në sektorë të zgjedhur të punësimit (administrate shtetërore, kujdes shëndetësor, sport profesional, profesione mësimdhënieje, shërbime sociale), duke përfshirë format më të përhapura të ngacmimit seksual dhe kushtet e rrezikut (p.sh. informacion rreth kur, kush, kushte të tjera) dhe identifikimi i grupeve specifike "në rrezik" duke aplikuar qasjen ndërsektoriale;

1. **Fusha e punës së ekspertizës së kërkuar:**

* Përcaktimi dhe hartimi i metodologjisë së studimit për prevalencën e ngacmimit seksual në vendin e punës në administratën publike.
* Zhvillimi i metodologjisë dhe mjeteve të hulumtimit të unifikuar për të arritur cilësi më të lartë të të dhënave të mbledhura, duke përfshirë krahasueshmërinë dhe vlefshmërinë e tyre, në bashkëpunim me ekspertët e tjerë të projektit me vendet pjesmarrëse.
* Zhvillimi i një seti mjetesh kërkimore përfshirë dhe survey si bazë për studimin mbi ngacmimin seksual në vendin e punës, në bashkëpunim me grupin e ekspertëve.
* Kryerja e një vlerësimi të plotë të infrastrukturës aktuale sociale e kulturës dhe njohurive mbi të drejtat e tyre në vendin e punës.
* Analizë e ndikimeve dhe aspektit social të kulturës së raportimit dhe mekanizmave mbrojtës dhe raportues, mbrojtja nga diskriminimi, dhuna me bazë gjinore etj.
* Kryerja e analizës së boshllëqeve ligjore në raport më jurisprudencën ndërkombëatre si psh: me Konventën 190 të ILO-s, CEDAË-n, Direktivat e BE-së, etj mbi ngacmimin seksual në vendin e punës.në kuadër të të drejtave të njeriut, diskriminimit dhe barazisë gjinore.
* Organizimi i takimeve dhe grupeve të fokusit me palët e interesuara për të identifikuar boshllëqet dhe burimet, duke siguruar që modeli të jetë i përshtatur sipas nevojave specifike të komunitetit.
* Të zhvillojë module trajnimi mbi ndjeshmërinë gjinore, ngacmimin seksual dhe ndërhyrjen e vëzhguesve.
* Të mbështesë platformat e dialogut ndërmjet palëve të interesuara (ministri, OJF, sindikata, institucione të barazisë).
* Identifikim e pengesave në raportimin e rasteve të ngacmimit seksual në vendin e punës dhe/ose në institucionet me kompetenca përkatëse;
* Identifikimi grupet shoqërore me ndjeshmëri më të lartë/më të ulët ndaj formave të ndryshme të ngacmimit seksual.
* Haratim i modeleve dhe moduleve të praktikave relevante për institucionet dhe punonjësit në funksion të parandalimit dhe raportimit të rasteve abusive.
* Hartimi i propozimeve për ndryshime ligjore të nevojshme, në kompnentin social të identifikuar.
* Hartim dhe propozime për rregullore dhe praktika për mbrojtjen dhe raportimin e rasteve dhe ndergjegjesim.

1. **Rezultatet e punës:**
2. Research tool-kit
3. Raport kombëtar mbi kuadrin ligjor dhe praktikën gjyqësore në lidhje me ngacmimin seksual.
4. Workshop/ Trajnim për gjyqtarë dhe profesionistë të tjerë të së drejtës në lidhje më drejtat e njeriut, mbrojtjen nga diskriminimi, barazinë gjinore dhe ngacmimin seksual në vendin e punës.
5. Studim kombëtare kërkimore mbi prevalencën e ngacmimit seksual në vendin e punës në administratën publike.
6. Raport sintetik ndërkombëtar – Një ndërthurje e raporteve dhe metodologjisë së studimit midis shteteve pjesmarrëse në projekt.
7. Evente për prezantimin e gjetjeve të raportit.
8. Materiale burimore për zbatimin e masave parandaluese në vendet e punës – online toolbox
9. **Kualifikimet që duhet të plotësojë ekspertit:**
   * CV e aplikantit për historikun e kualifikimeve dhe aftësive
   * Diplomë Master në Sociologji, Studime Gjinore, Politika Publike apo fusha të ngjashme
   * Minimumi 5 vite përvojë në zhvillim social, veçanërisht në fushën e dhunës me bazë gjinore ose zhvillimit organizativ.
   * Minimumi 5 vjet përvojë në legjislacion, veçanërisht në marrdheniet në punësim ose ligjin kundër diskriminimit, dhe barazinë gjinore.
   * Dëshmi për realizimin e studimvve dhe analizave të ndryshme ligjore, kombetare dhe ndërkombëtare.
   * Dëshmi për realizimin e trajnimeve të ndryshme në fushën e të drejtave të njeriut, mbrojtjen nga diskriminimi dhe barazi gjinore.
   * Përvojë e dëshmuar në punë në grup, me bazë në komunitet apo në sektorin publik në Shqipëri ose rajon
   * Aftësi të forta në ndërmjetësim dhe kompetencë kulturore
10. **Kohëzgjatja**

Eksperti social do të ofrojë shërbimin e tij/saj përgjatë një përiudhë kohore prej 9 muajsh nga data e nënshkrimit të kontratës, për minimum 25 ditë punë dhe max 30 ditë.

**MËNYRA E VLERËSIMIT TË KANDIDATËVE**

**Kandidatët do të vlerësohen në lidhje me dokumentacionin e dorëzuar:**  
Kandidatët do të vlerësohen për

1. Eksperiencën e tyre të mëparshme, përvojën, trajnimet apo kualifikimet e lidhura me fushën; **20 pikë**
2. çertifikimin pozitiv ose për vlerësimet e rezultateve individale në punë në rastet kur procesi i çertifikimit nuk është kryer (nese ka). **10 pikë**
3. Njohuritë, aftësitë, kompetencën në lidhje me shërbimin e kërkuar; **10 pikë**
4. Ide dhe metoda pune innovative; **20 pikë**
5. Ofertën ekonomike më të ulet të vlerësuar – *Oferta është objekt negocimi -* **40 pikë**

Komisioni në përfundim të vlerësimit, të dosjes njofton individualisht kandidatët që kanë konkuruar për rezultatin e tyre

Kandidatët kanë të drejtë të bëjnë ankim me shkrim në Komisionin e Brendshëm të Vlerësimit. për rezultatin e vlerësimit, brenda 3(tre) ditëve kalendarike nga data e njoftimit individual mbi rezultatin.

Ankuesi merr përgjigje brenda 3(tre) ditëve kalendarike, nga data e përfundimit të afatit të

Komisioni në përfundim të vlerësimit, tw dosjes njofton individualisht kandidatët që kanë konkuruar për rezultatin e tyre.

Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë.

**Mënyrat e dorëzimit të dokumentacionit të aplikantit:**

* + - **Kandidati duhet të dorëzoje me postë ose dorazi në një zarf të mbyllur, pranë Protokoll/Arshivës *(Rruga Durrësit), Tiranë Tel:+355 4 2431078.***
    - **Me e- mail në adresën zyratre:** [**www.info@kmd.al**](http://www.info@kmd.al) **dokumentat e sipërpërmendur:**
* Aplikimi dhe dorëzimi i dokumentave për procedurën e pranimit duhet të bëhet brenda datës:  *18.08.2025*

*Shpallur më datë 08/08/2025*